ජාවාරම් කිරීම සඳහා ගංජා තොගයක් ළඟ තබාගත් සැකකරුවකුට මාළිගාකන්ද ‍මහේස්ත්‍රාත් ජයකි ද අල්විස් මහත්මිය රුපියල් දහසයදහසක දඩයක් ඊයේ (26) නියම කළාය.පළමුවන සැකකරුට ආධාර අනුබල දුන් බවට චෝදනා ලැබූ අයෙකුට රුපියල් එක්දහස් පන්සීයක දඩයක් ද නියම කළාය.ඊට අමතරව චුදිතයන් දෙදෙනාටම මාස අට බැගින් සිරදඬුවම් නියම කළ මහේස්ත්‍රාත්වරිය එය අවුරුදු පහකට අත්හිටෙව්වාය.කොළඹ අපරාධ කොට්ඨාසය මඟින් පළමුවන චුදිතට විරුද්ධ ගංජා තොගයක් ළඟ තබාගැනීම හා ප්‍රවාහනය කිරීමේ චෝදනා මත මාළිගාකන්ද මහේස්ත්‍රාත් අධිකරණයේ නඩු පවරා තිබූ අතර අදාළ චෝදනාවට චුදිත වරද පිළිගැනීමෙන් අනතුරුව එසේ දඬුවම් නියම කෙරිණි.ගංජා තොගය ප්‍රවාහනය කිරීමට යොදාගන්නා ලද ත්‍රිරෝද රථය දැනට ලියාපදිංචි අයිතිකරුට බැඳුම්කරයක් මත මුදාහැර ඇති අතර එය රාජසන්තක නොකිරීමට හේතු දැක්වීම සඳහා අදාළ ලියකියවිලි රැගෙන ඔක්තෝබර් 21 වෙනිදා අධිකරණයේ පෙනී සිටින ලෙස අයිතිකරුට දැන්වීය.